Ego Ansericus, dominus Montis Regalis, notum facio presentibus et futuris me Sancto Bernardo de Monte Regali, pro anima mea, et pro animabus uxoris meę et antecessorum meorum, dedisse in elemosinam Lambertum Bubulcum et Alaidem uxorem ejus cum heredibus suis, si forte heredes habituri sunt, cum omnibus possessionibus suis, et cum universis quę in perpetuum sunt adepturi. Laudavit hoc uxor mea Sybilla, et filii mei Ansericus et Johannes. Hujus donationis testes sunt: Renaudus, notarius meus, Dominus Alermus de Gurgeio, Reynerius de Castro Luci, Jobertus de Bar, Guido Bezors, Petrus de Verzelai, tunc prepositus Montis Regalis. Acta sunt hęc anno ab incarnatione M°C°LXXX°VI°.